
Parlamentul  României

Camera  Deputaţilor

Comisia pentru industrii și servicii

 Tel : 021.316.03.43.                                      Fax : 021.315.34.01.                                      email: cp03@cdep.ro

                 Bucureşti, 19.03.2019




                                         
                  Nr.4c-3/64/2019
AVIZ

asupra proiectului de Lege pentru aprobarea Ordonanței de urgență a Guvernului nr.1/2019 pentru modificarea și completarea Legii nr.195/2018 privind aprobarea Programului de susținere a crescătorilor de suine pentru activitatea de reproducție



În conformitate cu prevederile art.95 și 115 din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată pentru aviz, în procedură de urgență, care va fi transmis Comisiei pentru buget, finanțe și bănci și Comisiei pentru agricultură, silvicultură, industrie alimentară și servicii specifice, care sunt sesizate în fond, cu proiectul de Lege pentru aprobarea Ordonanței de urgență a Guvernului nr.1/2019 pentru modificarea și completarea Legii nr.195/2018 privind aprobarea Programului de susținere a crescătorilor de suine pentru activitatea de reproducție, transmis cu adresa nr. P.L.x. 80/2019 din 4 martie 2019, înregistrat la comisie sub nr.4c-3/64 din 5 martie 2019.



Consiliul Legislativ, cu avizul nr.56/30.01.2019, avizează favorabil proiectul de ordonanță de urgență cu observații și propuneri preluate de inițiator.



Senatul, în calitate de primă Cameră sesizată, a adoptat proiectul de lege în ședință din 25 februarie 2019.

Proiectul de lege are ca obiect de reglementare  modificarea şi completarea Legii nr.195/2018 privind aprobarea Programului de susținere a crescătorilor de suine pentru activitatea de reproducție, în vederea implementării corespunzătoare a actelor europene în domeniu și, respectiv, a prevederilor Deciziei Comisiei Europene C (2018) 6928 din 25.10.2018. Intervențiile legislative vizează definirea clară a beneficiarilor care trebuie să respecte criteriile microîntreprinderilor sau întreprinderilor mici și mijlocii, potrivit legislației în domeniu, stabilirea ca și cheltuială neeligibilă a taxei pe valoarea adăugată, aferentă cheltuielilor și reglementarea aplicării schemei de ajutor de stat, în concordanță cu Decizia Comisiei Europene C (2018) 6928 din 25.10.2018. Pentru realizarea investițiilor finanțate prin Programul de susținere a crescătorilor de suine pentru activitatea de reproducție se poate acorda un avans, subordonat constituirii unei garanții, în procent de maxim 30% din totalul finanțării eligibile, cu respectarea art.52 alin.(8) din Legea nr.500/2002 privind finanțele publice. De asemenea, se prevede că Ministerul Agriculturii și Dezvoltării Rurale realizează, din fonduri suportate de la bugetul de stat și alocate prin bugetul propriu, și pune la dispoziția direcțiilor pentru agricultură județene, respectiv, a municipiului București, aplicația informatică integrată al cărei rol este de a asigura activitatea de înregistrare și verificare a eligibilității proiectelor, precum și de monitorizare a implementării acestora și conformitate a cheltuielilor cuprinse în proiecte.

Examinarea proiectului de lege a avut loc în ședința comisiei din 19 martie 2019.

În urma dezbaterilor, membrii comisiei au hotărât, cu majoritate de voturi, avizarea favorabilă a proiectului de Lege cu amendamente admise prevăzute în anexa care face parte integrantă din prezentul aviz.



Prin obiectul de reglementare și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

VICEPREȘEDINTE,
Mohaci Mihai
Consilier parlamentar, Ovidiu Fulga



















ANEXĂ
AMENDAMENTE ADMISE
	Nr.

crt.
	Text OUG nr.1/2019
	Text adoptat de Senat
	Amendamente admise/Autor
	Motivația

	0
	1
	2
	3
	4

	1.
	
	Titlul Legii

LEGE 

privind aprobarea Ordonanței de urgență a Guvernului nr.1/2019 pentru modificarea și completarea Legii nr.195/2018 privind aprobarea Programului de susținere a crescătorilor de suine pentru activitatea de reproducție
	Nemodificat
	

	2.
	
	Articol unic. – Se aprobă Ordonanța de urgență a Guvernului nr.1 din 30 ianuarie 2019 pentru modificarea și completarea Legii nr.195/2018 privind aprobarea Programului de susținere a crescătorilor de suine pentru activitatea de reproducție, publicată în Monitorul Oficial al României, Partea I, nr.84 din 1 februarie 2019.


	Articol unic. – Se aprobă Ordonanța de urgență a Guvernului nr.1 din 30 ianuarie 2019 pentru modificarea și completarea Legii nr.195/2018 privind aprobarea Programului de susținere a crescătorilor de suine pentru activitatea de reproducție, publicată în Monitorul Oficial al României, Partea I, nr.84 din 1 februarie 2019, cu următoarea modificare:
Autor: Comisia pentru industrii şi servicii
	Conform normelor de tehnică legislativă.


	0
	1
	2
	3
	4

	3. 
	Titlul Ordonanței

ORDONANȚĂ DE URGENȚĂ

pentru modificarea și completarea Legii nr.195/2018 privind aprobarea Programului de susținere a crescătorilor de suine pentru activitatea de reproducție
	
	
	

	4. 
	Articol unic. - Legea nr.195/2018 privind aprobarea Programului de susținere a crescătorilor de suine pentru activitatea de reproducție, publicată în Monitorul Oficial al României, Partea I, nr. 654 din 27 iulie 2018, se modifică și se completează după cum urmează:
	
	Nemodificat
	

	5. 
	1. La articolul 4, după alineatul (1) se introduce un nou alineat, alin.(11), cu următorul cuprins:

„(11) Beneficiarii prevăzuți la alin.(1) trebuie să se încadreze în categoria microîntreprinderilor sau întreprinderilor mici și mijlocii, astfel cum sunt definite de Legea nr.346/2004 privind stimularea înființării și dezvoltării întreprinderilor mici și mijlocii, cu modificările și completările ulterioare, respectiv de Ordonanța de urgență a Guvernului nr.6/2011 pentru stimularea înființării și dezvoltării microîntreprinderilor de către întreprinzătorii debutanți în afaceri, aprobată cu modificări prin Legea nr.301/2011, cu modificările și completările ulterioare.”
	
	Nemodificat
	

	6. 
	2. La articolul 4, alineatul (8) se modifică și va avea următorul cuprins:

„(8) Prezenta schemă de ajutoare nu se aplică solicitanților care au efectuat dezmembrări/divizări ale exploatației începând cu 1 ianuarie 2017.”
	
	Nemodificat
	

	7. 
	3. La articolul 7 alineatul (1), litera c) se modifică și va avea următorul cuprins:

„c) costuri cu serviciile, respectiv elaborarea de studii de orice natură necesare realizării investiției, proiecte de construcție, servicii de arhitectură, organizare de șantier, asigurarea utilităților, consultanță și autorizații.”
	
	Nemodificat
	

	8. 
	4. La articolul 7, după alineatul (1) se introduce un nou alineat, alin.(11), cu următorul cuprins:

„(11) Taxa pe valoarea adăugată aferentă cheltuielilor prevăzute la alin.(1) nu reprezintă cheltuială eligibilă.”
	
	Nemodificat
	

	9. 
	5. La articolul 8 alineatul (2), punctul (iv) se modifică și va avea următorul cuprins:

„(iv) investiții colective realizate de crescătorii de suine.”
	
	Nemodificat
	

	10. 
	6. La articolul 8, după alineatul (3) se introduc două noi alineate, alin.(4) și (5), cu următorul cuprins:

„(4) Ministerul Agriculturii și Dezvoltării Rurale realizează și pune la dispoziția direcțiilor pentru agricultură județene, respectiv a municipiului București o aplicație informatică integrată, care are rolul de a asigura activitatea de înregistrare și verificare a eligibilității proiectelor, precum și de monitorizare a implementării acestora și de conformitate a cheltuielilor cuprinse în aceste proiecte pentru programele de investiții în sectorul agricol, respectiv prezentul program de susținere a crescătorilor de suine pentru activitatea de reproducție, precum și Programul de susținere pentru activitatea de reproducție, incubație si de creștere în sectorul avicol, aprobat prin Legea nr.227/2018.

(5) Costurile necesare pentru realizarea aplicației informatice prevăzute la alin.(4) se suportă din bugetul de stat, prin bugetul Ministerului Agriculturii și Dezvoltării Rurale.”
	
	Nemodificat
	

	11. 
	7. La articolul 9, partea introductivă se modifică și va avea următorul cuprins:

„Art.9. - Beneficiarii prevăzuți la art.4 alin.(1) depun cererea de înscriere în Programul de susținere a crescătorilor de suine pentru activitatea de reproducție la direcția pentru agricultură județeană, respectiv a municipiului București, pe a cărei rază teritorială se înființează/află fermele, respectiv capacitățile de reproducție, denumită în continuare cerere de înscriere, al cărei model este prevăzut în anexa nr.1, însoțită de următoarele documente:”
	
	Nemodificat
	

	12. 
	8. La articolul 11, după alineatul (1) se introduce un nou alineat, alin.(11), cu următorul cuprins:

„(11) În cazul în care aplicația informatică prevăzută la art.8 alin.(4) nu este operațională la data depunerii cererilor de înscriere prevăzute la art.9, verificarea administrativă a cererilor de înregistrare în Programul de susținere a crescătorilor de suine pentru activitatea de reproducție se va realiza de către funcționarii din cadrul direcției pentru agricultură județeană, respectiv a municipiului București, desemnați prin decizie a directorului executiv, urmând ca toate datele de verificare, respectiv validare să fie încărcate în sistemul informatic la data când acesta devine funcțional.”
	
	Nemodificat
	

	13. 
	9. La articolul 12, alineatul (3) se modifică și va avea următorul cuprins:

„(3) După verificare, direcțiile pentru agricultură județene, respectiv a municipiului București aprobă suma necesară realizării investiției și încheie contractele de finanțare.”
	
	Nemodificat
	

	14. 
	10. La articolul 12, după alineatul (3) se introduc două noi alineate, alin.(4) și (5), cu următorul cuprins:

„(4) Pentru realizarea investițiilor finanțate prin Programul de susținere a crescătorilor de suine pentru activitatea de reproducție se poate acorda un avans, care este subordonat constituirii unei garanții, în procent de maximum 30% din totalul finanțării eligibile, cu respectarea prevederilor art.52 alin.(8) din Legea nr.500/2002 privind finanțele publice, cu modificările și completările ulterioare.

(5) Acțiunile și categoriile de cheltuieli pentru care se pot efectua plăți în avans, criteriile, precum și limitele care se vor folosi în acest scop se vor stabili prin hotărâre a Guvernului, la propunerea Ministerului Agriculturii și Dezvoltării Rurale.”
	
	Nemodificat
	

	15. 
	11. La articolul 13, partea introductivă se modifică și va avea următorul cuprins:

„Art.13. - Pentru acordarea avansului prevăzut la art.12 alin.(4), beneficiarii trebuie să depună următoarele documente aferente investiției:”
	
	Nemodificat
	

	16. 
	12. La articolul 13, după litera g) se introduce o nouă literă, lit.h), cu următorul cuprins:

„h) scrisoare de garanție bancară sau scrisoare de garanție eliberată de instituții financiare nebancare înregistrate în Registrul special al Băncii Naționale a României, care corespunde procentului de 100% din suma avansului.”
	
	- La articolul 13, litera h) se modifică şi va avea următorul cuprins:
„h) scrisoare de garanție bancară sau scrisoare de garanție eliberată de instituții financiare nebancare înregistrate în Registrul special al Băncii Naționale a României sau garantat prin societăţi de asigurare, care corespunde procentului de 100% din suma avansului.”
Autor: Comisia pentru industrii şi servicii
	

	17. 
	13. La articolul 14, alineatele (1) și (3) se modifică și vor avea următorul cuprins:

„Art.14. - (1) După acordarea avansului prevăzut la art.12 alin.(4), beneficiarii justifică utilizarea acestuia până la data de 31 decembrie a anului în care a fost acordat prin facturi fiscale însoțite de documentele care atestă plata contravalorii acestora, care să fie conforme cu investițiile realizate până la acel moment și care se încadrează în tipurile de cheltuieli eligibile prevăzute la art.7. Decontarea cheltuielilor efectuate pentru finalizarea investiției se realizează pe baza documentelor de plată și a facturilor conform devizului de lucrări, până la finalizarea investiției, cu încadrarea în valoarea costului prevăzut la art.3 lit.i), respectiv j). Procedura privind modul de derulare a plăților și deconturilor, prin utilizarea aplicației informatice, se stabilește în normele metodologice de aplicare a prezentei legi, aprobate prin ordin al ministrului agriculturii și dezvoltării rurale.

....................

(3) În termen de 3 zile de la încasarea avansului prevăzut la art.12 alin.(4), beneficiarii ajutorului de stat marchează investiția cu o placă indicator de dimensiuni minime de 150 cm lungime și 200 cm lățime, confecționată din material rezistent, amplasată într-un loc în care este ușor vizibilă, pe care se inscripționează «Investiție beneficiară a „Programului de susținere a crescătorilor de suine pentru activitatea de reproducție”, conform cererii numărul, de la Direcția pentru Agricultură a Județului/Municipiului București».”
	
	Nemodificat
	

	18. 
	14. La articolul 15, alineatul (1) se modifică și va avea următorul cuprins:

„Art.15. - (1) În termen de 5 zile lucrătoare de la data depunerii documentelor prevăzute la art.12, direcțiile pentru agricultură județene, respectiva municipiului București transmit Direcției generale buget-finanțe și fonduri europene din cadrul Ministerului Agriculturii și Dezvoltării Rurale situația cu sumele necesare pentru plata avansului prevăzut la art.12 alin.(4) și a celor necesare decontării cheltuielilor prevăzute la art.14 alin.(1), cu încadrarea în nivelul ajutorului prevăzut la art. 8 alin.(1) și (2), al cărei model este prevăzut în anexa nr.5.”
	
	Nemodificat
	

	19. 
	15. La articolul 17, alineatul (4) se modifică și va avea următorul cuprins:

„(4) Lista se publică pe site-ul direcțiilor pentru agricultură județene și a municipiului București, se actualizează corespunzător și se transmite Ministerului Agriculturii și Dezvoltării Rurale, după fiecare reactualizare, pentru publicare pe site-ul oficial al instituției, www.madr.ro, informații accesibile publicului, unde va fi disponibilă 10 ani, fără restricții.”
	
	Nemodificat
	

	20. 
	16. La articolul 18, alineatul (2) se modifică și va avea următorul cuprins:

„(2) Valoarea totală a ajutorului de stat este de 1.674.770.580 lei, reprezentând echivalentul a 359,1 milioane euro, și se asigură de la bugetul de stat, prin bugetul Ministerului Agriculturii și Dezvoltării Rurale, în limita sumelor aprobate prin legile bugetare anuale.”
	
	Nemodificat
	

	21. 
	17. La articolul 18, alineatele (3)-(5) se abrogă.
	
	Nemodificat

